• Dum la septembra ARKONES inter multaj partoprenantoj de la evento en Poznano troviĝis ankaŭ Sara Spanò kaj Francesco Maurelli. Koincide dum ĉi tiu semajnfino pasis la sepa datreveno de ilia geedziĝo. Tio estis la okazo por ripeti gratulojn kaj bondezirojn por ilia daŭra kaj feliĉa vivovojo, sed krome retrorigardi por iom paroli pri iliaj komunaj aktivadoj kaj individuaj pasioj.
• En la komencaj aktualaĵoj ni informas pri naturprotekta organizo el Krakovo kandidatigita al la t.n. ekologia Nobel-premio; pri la pasonta la 1-an de oktobro Tago de la Pola Muziko. Krome ni sciigas pri la okazonta la sekvan semajnfinon bicikla ralio organizata de polaj esperantistoj: 
• En nia sciencbultena rubriko vi trovas informon pri brita testo ekzamenanta la subiĝemon al misinformado kaj falsaj informoj, ĉi-jare konfirmita en Usono.
• Muzike ni reĝuas fragmente i.a. la kanzonon de ĴeLe „La vivo estas kolora” el ilia bitigita de Vinilkosmo albumo „Sentokaoso”, de Kajto „Rave kun vi”.
• La akompana interreta foto – prezentanta niajn antaŭmikrofonajn gastojn – reliefe bildigas iun el iliaj komunaj interesiĝoj kaj aktivadoj.
• En unuopaj rubrikoj de nia paĝo eblas konsulti la paralele legeblajn kaj aŭdeblajn tekstojn el niaj elsendoj, kio estas tradicio de nia Redakcio ekde 2003. La elsendo estas aŭdebla en jutubo ĉe la adreso: I.a. pere de jutubo, konforme al individua bezono, eblas rapidigi aŭ malrapidigi la parolritmon de la sondokumentoj, transsalti al iu serĉata fragmento de la elsendo.
#000000
• Hodiaŭ ni gastigas antaŭmikrofone du esperantistojn. Unue nia gasto estas studento de la Interlingvistikaj Studoj, Fábio Fortes el Brazilo, kiu lunde kun nia redakcio faris rekonviziton ĉe kelkaj vizitindaj lokoj en Varsovio. Sekve Maciej Jaskot interparolas kun Rafał Darasz, la reprezentanto kaj estrarano de Pola E-Junularo.
• La komencaj kulturkronikaj informoj koncernas kvin novajn ekspoziciojn ĉi-aŭtune en la varsovia Reĝa Kastelo; solenaĵojn ligitajn kun la venigo de la urno kun teraj restaĵoj de elstara pola sciencisto prof. Aleksander Brückner el Berlino al Krakovo.
• En la E-komunuma segmento ni informas pri la enketoj de UEA celitaj al la membroj kaj ne-membroj de la Asocio, troveblaj ĉe la adresoj: kaj pri la 100a mortodatreveno de Ricardo Codorniú Stárico,la unua prezidanto de hispanaj esperantistoj kaj homo plurfacete grava sur la scienca kaj socia kampoj.
• La interreta foto prezentas murpentraĵon ĉe la stratpasejo tuj proksime al la varsovia Zamenhof-strato.
• En unuopaj rubrikoj de nia paĝo eblas konsulti la paralele legeblajn kaj aŭdeblajn tekstojn el niaj elsendoj, kio estas tradicio de nia Redakcio ekde 2003. La elsendo estas aŭdebla en jutubo ĉe la adreso: I.a. pere de jutubo, konforme al individua bezono, eblas rapidigi aŭ malrapidigi la parolritmon de la sondokumentoj, transsalti al iu serĉata fragmento de la elsendo.
#000001
• Multan parton de nia elsendo ni dediĉas al la forpasinta en Valencio (19.09.2023) konata hispana esperantisto, aktivulo de la tiea E movado, Augusto Casquero. Krom organiza laboro li ankaŭ multan tempon dediĉis al la E-instruado en tiaj lokoj kiel Madrido, 6 jarojn en la Fakultato pri Filologio en Valencio kaj multloke eksterlande. Temas i.a. pri Slovakio, Pollando, Ĉinio, kie li pasigis longajn vivperiodojn. El nia arkivo ni memorigas lian alparolon kiel la prezidanto de LKK de la Valencia UK en 1993 kaj nian interparolon kun li post Arkones 2004.
• En la komencaj aktualaĵoj ni informas pri laboroj en la EU por kontraŭbatali la malŝparadon de nutraĵoj; pri pli da flugkonektoj de KLM al Pollando.
• Nia sciencbultena temo traktas iom hazardan malkovron de iu el la eksterordinaraj proprecoj de metalo.
• La akompana interreta foto prezentas Augusto Casquero kun iuj el la studentoj de la E-Studumo ĉe la Centro pri Turismo kaj Kulturo en Bydgoszcz.
• En unuopaj rubrikoj de nia paĝo eblas konsulti la paralele legeblajn kaj aŭdeblajn tekstojn el niaj elsendoj, kio estas tradicio de nia Redakcio ekde 2003. La elsendo estas aŭdebla en jutubo ĉe la adreso: I.a. pere de jutubo, konforme al individua bezono, eblas rapidigi aŭ malrapidigi la parolritmon de la sondokumentoj, transsalti al iu serĉata fragmento de la elsendo.
#000002
• Nia antaŭmikrofona gasto estas prof-o Mark Fettes, kun kiu ni interparolas pri lia lekciado pri la E-Movado dum la aŭtuna – ĵus finiĝinta sesio de Interlingvistikaj Studoj; pri la divido de la post-prezidaj, post-pandemiaj kaj por-planedaj pripensoj dum la 37-a ARKONES.
• La komencaj kulturkronikaj informoj koncernas ĵus aĉetitan tolaĵon de Uccello por la Reĝa Kastelo en Varsovio; novan objekton en la Muzeo de A. Fiedler en Puszczykowo apud Poznano.
• En la E-komunuma segmento ni informas pri baldaŭ aperonta en Hispanio libro pri planlingvoj mendebla jam ĉe H&O Editores; pri denova ŝanco lerni Esperanton en la hispana UNED – pri E-lingva platformo por lerni la polan lingvon de E@I – polski.info.
• Muzike ni memorigas fragmente la kanzonon de Armel Amiot „Nova Ĝojo”. Lia nova videaĵo de ĉi tiu kanto anticipas lian novan diskon La akompana fb-a foto (de Halina Górna) prezentas Tobiasz Kaźmierski – kunorganizanton de Arkones – kiu pretigas teknikaĵojn por Francesco Maurelli kaj lia prelego pri Aruŝo, la kongresurbo 2024, kun rekta kontakto al afrika aktivulo.
• En unuopaj rubrikoj de nia paĝo eblas konsulti la paralele legeblajn kaj aŭdeblajn tekstojn el niaj elsendoj, kio estas tradicio de nia Redakcio ekde 2003. La elsendo estas aŭdebla en jutubo ĉe la adreso: I.a. pere de jutubo, konforme al individua bezono, eblas rapidigi aŭ malrapidigi la parolritmon de la sondokumentoj, transsalti al iu serĉata fragmento de la elsendo.
#000003
• Nia sondokumenta parto rilatanta al la 108-a UK en Torino referencas al la dumkongresa debato pri spiritismo kaj migrado kadre de la renkontiĝo de Eldonejo Lorenz. Post ĝi antaŭ nia mikrofono gastis la preleganto, Paulo Sergio Viana, sed la temo de nia interparolo superis la temon de la prelego kaj ni eksciis krome pri diversfacetaj aktivadoj de nia interparolanto – videoprelegetoj, aŭtora kreado kaj tradukado.
• En la komencaj aktualaĵoj ni informas pri la sabata Tago de la Nacia Legado en Pollando kaj la hodiaŭa solenaĵo kun religia karaktero, dum kiu 9-persona Ulm-familio estis kalkultita inter beatuloj de la Katolika Eklezio. Ili estis pafmortigitaj pro la kaŝado de ok judoj dum la germana okupacio en 1944. Krome ni informas pri la raporto rilata al la trudspecioj en la mondo kaj pri kreskanta populareco de nederlanda filologio.
• Nia scienca temo koncernas inventaĵon de pola inĝeniero, dank’ al kiu homoj surdaj aŭ malbone aŭdantaj povos haŭtsenti sonojn de privilegiitaj veturiloj, kiel ambulancoj kaj fajrobrigadaj aŭtomobiloj.
• El la Brazila Kolekto ni aŭskultas fragmente la kanzonon „Malgranda Taga Serenado”, kiun kantas Flávio Fonseca ( Fragmenton de la kanzono „Feliĉan Naskiĝtagon” ni dediĉas aparte al nia interparolanto Paulo Sergio Viana, kiu antaŭ du tagoj solenis sian 75-jariĝon.
• La akompana interreta foto prezentas filmscenon pri la E-kunveno dum la Tago de la Nacia Legado en Bjalistoko.
• En unuopaj rubrikoj de nia paĝo eblas konsulti la paralele legeblajn kaj aŭdeblajn tekstojn el niaj elsendoj, kio estas tradicio de nia Redakcio ekde 2003. La elsendo estas aŭdebla en jutubo ĉe la adreso: I.a. pere de jutubo, konforme al individua bezono, eblas rapidigi aŭ malrapidigi la parolritmon de la sondokumentoj, transsalti al iu serĉata fragmento de la elsendo.
#000004
• La hodiaŭa sondokumenta retrorigardo al la 108-a UK en Torino enhavas la alparolon de Pascal Dubourg Glatigny kun interveno de Bernhard Tuinder dum la vendreda programero de la 108-a UK en Torino dediĉita al prezento kaj publika debato pri la transdono de la historia arkivo de UEA kaj Biblioteko Hodler al la naciaj bibliotekoj de Pollando kaj Aŭstrio.
• La komencaj kulturkronikaj informoj koncernas la Nunjaran Tagon de la Nacia Legado (09.09), la 45-jariĝon de Krakovo sur la listo de Unesko de la Monda Kulturheredaĵo, la restaŭron de la krono sur la krakova Maria-baziliko, kiel unu el la elementoj de la solenaĵoj.
• En la E-komunuma segmento ni informas pri la proksimiĝantaj limdatoj de la tradukkonkurso de Kroata E-ista Unuiĝo ( kaj Interkultura Novelkonkurso de Bobelarto ( Pri ĉi tiu konkurso kaj la nunjara rikolto en la formo de libro „La lasta vojaĝo de Cezaro” ni citas vortojn de Paŭlo Sergio Viana el lia jutuba filmeto 
• Krome ni memorigas, ke ĝis la 12-a de septembro estis plilongigita la limperiodo por aliĝi al la 2-jaraj magistraj studoj pri interlingvistiko ĉe A. Mickiewicz-universitato: 
• La interreta foto akompananta la programinformon devenas el la fejsbuka albumo de Jeong-ok Song kaj prezentas aŭkciatajn ekzemplerojn de „Enciklopedio de Esperanto”.
• En unuopaj rubrikoj de nia paĝo eblas konsulti la paralele legeblajn kaj aŭdeblajn tekstojn el niaj elsendoj, kio estas tradicio de nia Redakcio ekde 2003. La elsendo estas aŭdebla en jutubo ĉe la adreso: I.a. pere de jutubo, konforme al individua bezono, eblas rapidigi aŭ malrapidigi la parolritmon de la sondokumentoj, transsalti al iu serĉata fragmento de la elsendo.
#000005
• En sondokumenta parto rilata al la 108-a UK en Torino ni prezentas trivoĉan interparolon pri la nunjara rikolto de la Belartaj Konkursoj kaj riĉa kongresa programo de Bobelarto gastigante antaŭ la mikrofono la sekretarion de la BK-oj Miguel Gutiérrez Adúriz (Liven Dek) kaj Stela Besenyei-Merger el Bobelarto. Krome ni referencas al kongresa koncerto de Kajto prezentante ĝian kanzonon „Bela Marieto” por kiu vortojn kaj muzikon komponis Liven Dek. Liven Dek komponis la muzikon ankaŭ por la kanzonteksto „Heredaĵo” de Ewa Grochowska, premiita dum Belartaj Konkursoj, kaj kiun dum Internacia Arta Vespero en Torino kantis Amira Chun.
• La komencaj aktualaĵoj rilatas al la ventoturbinoj ĉe la pola parto de Baltiko; nova lernojaro en polaj lernejoj ankaŭ eksterlande; al helpo altigonta la ciferecajn kompetentojn de junaj lernantoj.
• Nia scienca temo rilatas al lastatempaj esploroj pri graveco de timuso ankaŭ en la plenkreskula vivo.
• La interreta foto de Amikaro de la Belartaj Konkursoj prezentas la pasintjaran gajninton de la unua premio en la branĉo „Kantoteksto”, Ewa Grochowska apud Jorge Rafael Nogueras, la gajninto de la nunjara unua premio en la branĉo „Prozo”.
• En unuopaj rubrikoj de nia paĝo eblas konsulti la paralele legeblajn kaj aŭdeblajn tekstojn el niaj elsendoj, kio estas tradicio de nia Redakcio ekde 2003. La elsendo estas aŭdebla en jutubo ĉe la adreso: I.a. pere de jutubo, konforme al individua bezono, eblas rapidigi aŭ malrapidigi la parolritmon de la sondokumentoj, transsalti al iu serĉata fragmento de la elsendo.
#000006
• La hodiaŭa sondokumenta retrorigardo al la 108-a UK en Torino enhavas du antaŭmikrofonajn renkontiĝojn – el la t.n. dumkongresaj koridoraj babiladoj. Tonjo del Barrio, Hispanio, kies unuan foton kun la kongresa flago ni uzis en nia programinfomo antaŭ unu monato rakontas pri sia familia vizito en Italio kaj donas krome superrigardon al la okazaĵoj en la hispana E-komunumo i.a. Hispana Kongreso en Sevilo kaj E-programo por instruistoj de la urba universitato. Kun Alvaro Motta, Brazilo ni koncentriĝas pri lia porindiĝena laboro, situacio de minoritatoj – aparte la pola kaj la rolo kiun rilate ĝin plenumis F.V. Lorenz, pri la baldaŭa Librofoiro en Rio de Janeiro, kie esperantistoj havos apartan standon.
• La komencaj kulturkronikaj informoj koncernas la daŭrantan en Lodzo ekspozicion pri la pola skolo de arta teksado; la septembrajn koncertojn de la pola junulina koruso Puellae Orantes en Tokio.
• En la informa E-komunuma segmento ni memorigas pri la baldaŭa 37-a eldono de ARKONES en Poznano 15-17.09.23 . Ni prezentas la kondolencan informon pri la forpaso de Maria Ferigle Danti, kunorganizinta kun sia edzo Luis Serrano Pérez Internaciajn E-semajnojn de la Kulturo kaj Turismo en Katalunio (1995-2016). Ni informas pri la E-traduko de la romano de Miguel Delibes „Sinjorino en ruĝo sur griza fono”.
• La interreta foto akompananta la programinformon prezentas la kolektiĝantajn kongresanojn en la salono Zamenhof.
• En unuopaj rubrikoj de nia paĝo eblas konsulti la paralele legeblajn kaj aŭdeblajn tekstojn el niaj elsendoj, kio estas tradicio de nia Redakcio ekde 2003. La elsendo estas aŭdebla en jutubo ĉe la adreso: I.a. pere de jutubo, konforme al individua bezono, eblas rapidigi aŭ malrapidigi la parolritmon de la sondokumentoj, transsalti al iu serĉata fragmento de la elsendo.
#000007
• En sondokumenta parto rilata al la 108-a UK en Torino ni prezentas sonscenon el la aŭtora koncerto de Grazia Barboni kaj ŝian plenumon de la kanzono de Édith Piaf kun la E-aj kaj francaj vortoj „La vivo en rozoj”. Profesoro Humphrey Tonkin proksimigas al ni du verkojn kun sia kontribuo, kiujn li prezentis dum la kongresaj Aŭtoraj Duonhoroj.
• Komence ni informas pri la programo „Revenoj” celita al poldevenaj sciencistoj eksterlande revenantaj al Pollando; pri ĉ. 100 pomujoj plantitaj de japanaj junuloj el Tsuruga en Varsovio.
• Nia scienca temo rilatas al minirobotoj estonte funkciontaj ankaŭ en la homa organismo.
• La interreta foto akompananta la programinformon prezentas la itallingvan publikan afiŝon de la 108-a UK en Torino, kiu reklamas ĝin kiel Festivalon de la Esperantista Kulturo.
• En unuopaj rubrikoj de nia paĝo eblas konsulti la paralele legeblajn kaj aŭdeblajn tekstojn el niaj elsendoj, kio estas tradicio de nia Redakcio ekde 2003. La elsendo estas aŭdebla en jutubo ĉe la adreso: I.a. pere de jutubo, konforme al individua bezono, eblas rapidigi aŭ malrapidigi la parolritmon de la sondokumentoj, transsalti al iu serĉata fragmento de la elsendo.
#000008